**МИНИСТЕРСТВО НА ИНОВАЦИИТЕ И РАСТЕЖА**

**УСЛОВИЯ ЗА ИЗПЪЛНЕНИЕ**

**на проекти по**

**Оперативна програма „Иновации и конкурентоспособност“ 2014-2020**

**Процедура чрез директно предоставяне**

**BG16RFOP002-7.001 „Подкрепа за покриване на основните нужди на бежанците от Украйна чрез мярка прилагана от Министерството на туризма”**

Съдържание

[1. Общи положения 3](#_Toc106628518)

[2. Отчитане на опростените разходи: 3](#_Toc106628519)

[3. Индикатори 5](#_Toc106628520)

[4. Допълнителна информация 6](#_Toc106628521)

[5. Мерки за информиране и публичност 6](#_Toc106628522)

[6. Приложения към Условията за изпълнение: 7](#_Toc106628523)

## 1. Общи положения

Настоящата процедура е свързана с предоставяне на средства на Министерство на туризма (МТ) като конкретен бенефициент с цел предприемане на конкретни действия за осигуряване покриване на основните нужди и оказването на подкрепа на лицата, на които е предоставена временна закрила в резултат от конфликта в Украйна.

Подкрепата е свързана с операции, насочени към осигуряване на настаняване с включена закуска и топъл обяд на разселени лица, пристигнали от Украйна в България и получили временна закрила. Подкрепата се предоставя за периода от 24.02.2022 г. до 31.05.2022 г.

Отчитането за осъществяване на посочената дейност от страна на МТ ще бъде под формата на опростен разход, който ще се прилага за осигуряване на първоначален прием и незабавна подкрепа на хората, бягащи от войната в Украйна.

Избраният вид опростен разход за целите на процедура BG16RFOP002-7.001 „Подкрепа за покриване на основните нужди на бежанците от Украйна чрез мярка прилагана от Министерството на туризма” е стандартна таблица на разходите за единица продукт съгласно чл. 67 (1), т. б/ от Регламент 1303/2013.

За целите на прилагане на този вид разход е разработена Националната методология за прилагане на опростен вариант на разходите за подкрепа на основните нужди на бежанци от Украйна, пристигнали в България след 24.02.2022 г. (Приложение Ж към Условията за кандидатстване). Разходът за единица продукт обхваща разходите за една реализирана нощувка с включена закуска и един топъл обяд, предоставени от мястото за настаняване**/**подслон на съответното разселено лице.

## 2. Отчитане на опростените разходи:

Основанието за верификация на направените разходи, свързани с оказване на подкрепа на лицата, потърсили убежище на територията на Република България в резултат на войната в Република Украйна, на които е предоставена временна закрила, са следните документи, представени от страна на МТ:

1. Списък на лицата със статут на временна закрила, за които са включени разходи в искането за плащане за отчетния период, съдържащ имена, ЛНЧ (когато е приложимо), общ брой реализирани нощувки с включена закуска и топъл обяд през отчетния период. Информацията, включена в списъка се основава на данни от:

- Автоматизираната информационна система „Бежанци“, съдържащa информация относно лицата от Украйна, на които е предоставена временна закрила, и

- Единната система за туристическа информация – ЕСТИ, съдържаща поименна информация за настанените лица и броя на реализираните нощувки за всяко от тях.

2. Справка от Автоматизираната информационна система „Бежанци“, съдържащa информация относно лицата от Украйна, на които е предоставена временна закрила, разходи за които са включени в искането за плащане;

3. Справка от ЕСТИ, съдържаща поименна информация за настанените лица, разходи за които са включени в искането за плащане, и броя на реализираните нощувки за всяко от тях.

4. Общ списък с извършените плащания към изпълнителите на услугите за крайните получатели.

В случай на съмнение за разминаване в данните за лицата може да се изискат справки и информация от ГД „Гранична полиция“ - МВР, както и от други институции съобразно тяхната компетентност и естеството на нередността.

Разходите за оказване на подкрепа на основните нужди на бежанци от Украйна, пристигнали в България по горепосочената методика за опростени разходи следва да са реализирани в периода от 24.02.2022 г. до 31.05.2022 г.

Максималният размер на безвъзмездната финансова помощ задължително се фиксира в административния договор за директно предоставяне на безвъзмездна финансова помощ. Фиксираният в административния договор размер на безвъзмездната финансова помощ може да бъде увеличен до максималния размер на средствата, разпределени за Приоритетна ос 7 „Действия по линия на сближаването за бежанците в Европа (CARE)”.

Горепосочените документи се представят с Искането за плащане и приложения към него технически и финансов отчет.

Непредставянето към УО на ОПИК на разходооправдателни документи и такива с доказателствена стойност за изпълнение на дейностите по проекта НЕ освобождава бенефициента от спазване на приложимото законодателство и принципа на добро финансово управление, предвид факта че същите подлежат на проверка от други компетентни органи.

Задълженията, които възникват за бенефициента са:

А) Да поддържа отделни счетоводни аналитични сметки или отделна счетоводна система за допустимите разходи по проекта и използването на средствата от безвъзмездната финансова помощ, съгласно изискванията на чл. 57, ал. 1, т.5 от ЗУСЕСИФ и съгласно чл.125, пар. 4, буква б) от Регламент (ЕС) № 1303/2013. При изпълнение на административните договори за безвъзмездна финансова помощ, бенефициентът е отговорен за администриране на процеса на определяне на данък върху добавената стойност като допустим разход. Във връзка с понятието „възстановим данък добавена стойност” и определянето му като недопустим разход за съфинансиране от оперативните програми, се прилагат правилата на приложимото национално законодателство. За документалната отчетност, както и за всички други свои задължения във връзка с получаване на средства по настоящата процедура, бенефициентът е длъжен да следва и действащите нормативни актове към момента на изпълнение на договорите за определянето на ДДС като „възстановим” и следователно недопустим разход или като „невъзстановим” и следователно допустим разход по ОПИК и настоящата процедура (съгласно ДНФ № 3/23.12.2016 на Министерство на финансите относно третиране на ДДС -Приложение Д към Условията за кандидатстване). Също така, следва да се вземе предвид и указание с изх. № УК-2 от 10.07.2012 на Министерство на финансите, относно прилагането на ЗДДС в случаите на доставки, свързани с туристически услуги след 01.01.2012 г. (Приложение Е към Условията за кандидатстване)

Събиране и съхраняване на документи

а) На ниво Управляващ орган ще се съхранява документът, доказващ метода на изчисление на опростения разход.

б) На ниво бенефициент – конкретният бенефициент следва да има налични и да съхранява документите, доказващи постигнатия резултат по осигуряване на нощувка с включена закуска и един топъл обяд, както и списък с извършените плащания към изпълнителите на услугите за крайните получатели.

в) Относимите към извършването на услугата документи се съхраняват от изпълнителя на услугата към крайния получател под формата на оригинали или на общоприети носители на информация, включително електронни версии на оригинални документи или документи, съществуващи единствено в електронна версия.

Документите се съхраняват в съответствие с чл. 140 от Регламент (ЕС) № 1303/2013.

Промени в бюджета на проекта съгласно чл. 8 от Общите условия (Приложение 3 към Условията за изпълнение) са недопустими.

## 3. Индикатори

По настоящата процедура за конкретния бенефициент са приложими следните индикатори за изпълнение:

1) Общ брой на лицата, получили подкрепа

2) Общ брой деца под 18 години, получили подкрепа

Допълнителна информация относно горепосочените индикатори за изпълнение се съдържа в т. 7 от Условията за кандидатстване.

Постигането на горепосочените индикатори ще бъде отчитано от Министерство на туризма към Управляващия орган на ОПИК 2014-2020 г. на база представената от конкретния бенефициент информация за верифициране на разходите съгласно описаното по-горе.

В случай на неизпълнение на горепосочените индикатори бенефициентите ще следва да възстановят средства по проекта съгласно посоченото в чл. 6 на Административния договор за предоставяне на безвъзмездна финансова помощ (Приложение Ж към настоящите Условия).

Изменение на административния договор за безвъзмездна финансова помощ се извършва съгласно реда и условията на чл. 8 от Общите условия към административния договор съгласно чл. 47 от ЗУСЕСИФ.

## 4. Допълнителна информация

Министерство на туризма – конкретен бенефициент по процедурата чрез директно предоставяне на БФП ще извършва 100 % административна проверка за всяко разселено лице.

Административната проверка ще обхваща кръстосана проверка за наличието на данни за разселеното лице в два различни публични регистъра, както следва:

- Данни за лицето са включени в Автоматизираната информационна система „Бежанци“, която съдържа информация относно лицата от Украйна, на които е предоставена временна закрила, и

- Данни за лицето са включени в Единната система за туристическа информация – ЕСТИ.

След приключване на административната проверка от конкретния бенефициент – Министерство на туризма, към УО ще бъдат предявени средства само за тези разселени лица, които отговарят на посочените условия за допустимост по т. 2.

УО ще извършва 100 % проверка за правилното прилагане на ОВР (стандартна таблица за единица разход) за всяко искане за плащане, представено от конкретния бенефициент. Проверката ще се извършва с цел удостоверяване на съответствието на подкрепените лица с условията за допустимост по процедурата. Проверката ще се извършва от експерти на УО и ще се документира подходящо.

Когато е необходимо, могат да се извършат допълнителни проверки. Проверките ще са въз основа на извадка, определена пропорционално на размера на публичната подкрепа за дадената операция и на ниво установен риск.

Бенефициентът е задължен да осигури директен достъп (както по време на изпълнението на проекта, така и след неговото приключване) на представители на Управляващия орган и/или други одитиращи институции с цел извършването на проверка на място на резултатите от изпълнението на проекта.

Допълнително, Ръководителят на Управляващия орган може да изиска от бенефициента да предостави доклади и/или допълнителна информация относно резултата, постигнат по проекта.

## 5. Мерки за информиране и публичност

Всички бенефициенти трябва да прилагат подходящи мерки за публичност и информираност съгласно правилата на Приложение XII на Регламент (ЕС) № 1303/2013.

Бенефициентите са длъжни да упоменат финансовия принос на Европейския фонд за регионално развитие (ЕФРР) чрез Оперативна програма „Иновации и конкурентоспособност” 2014-2020 в информацията, изготвяна и предоставяна във връзка с изпълнението на проекта, във всички отчети за изпълнение на договора, както и във всички други документи, отнасящи се до изпълнението на дадена дейност по проекта. Във всички обяви и публикации, свързани с изпълнението на проекта, бенефициентът е длъжен да оповести, че проектът е получил финансиране от REACT–EU (ЕФРР) чрез ОПИК.

По време на изпълнението на даден проект бенефициентът информира обществеността за получената от REACT–EU (ЕФРР) подкрепа като:

а) включва на интернет страницата си, когато такава съществува, кратко описание на проекта, пропорционално на равнището на подкрепа, включително на неговите цели и резултати, и откроява финансовата подкрепа от ЕС;

б) поставя минимум един плакат с информация за проекта (поне размер А3), в който се споменава финансовата подкрепа от ЕС, на видно за обществеността място, като например входа на сграда.

Плакатът следва да съдържа следната текстова и визуална информация:

- емблемата на ЕС и упоменаването „Европейски съюз“;

- наименованието на съфинансиращия фонд – Европейски фонд за регионално развитие;

- общото лого за програмен период 2014-2020 г.;

- наименованието на Оперативна програма „Иновации и конкурентоспособност” 2014-2020;

- наименованието на проекта;

- общата стойност на проекта, както и размера на европейското и националното съфинансиране, представени в български лева;

- начална и крайна дата на изпълнение на проекта.

Емблемата на ЕС следва да е в съответствие с графичните стандарти, определени в приложение II от Регламент за изпълнение (ЕС) № 821/2014 на Комисията.

Пълният набор от мерки за информиране и публичност(визуализация), които бенефициентите трябва да прилагат при изпълнение на проекти, финансирани от ЕСИФ, се съдържа в „Единния наръчник на бенефициента за прилагане на правилата за информация и комуникация" 2014-2020, който може да бъде намерен на интернет страницата на Управляващия орган - <http://opic.bg/informatsiya-i-publichnost/grafichni-iziskvaniya>. На същата страница могат да бъдат намерени и векторните варианти на логото на ОПИК.

**ВАЖНО:** Неспазването на правилата за визуализация може да доведе до налагане на финансова корекция или непризнаване на цялата стойност на извършените по проекта разходи.

## 6. Приложения към Условията за изпълнение:

Административен договор за безвъзмездна финансова помощ по Оперативна програма „Иновации и конкурентоспособност” 2014-2020 – **Приложение Ж**;

Общи условия към финансираните по Оперативна програма “Иновации и конкурентоспособност” 2014-2020 административни договори за предоставяне на безвъзмездна финансова помощ – **Приложение З**;

Заявление за профил за достъп на ръководител на бенефициента до ИСУН 2020 – **Приложение И1**;

Заявление за профил за достъп на оправомощени от бенефициента лица до ИСУН 2020 – **Приложение И2**;

Декларация за нередности – **Приложение Й**.